2019. gada 14. jūnijā Rīkojums Nr. 292

Rīgā (prot. Nr. 28 2. §)

**Par Sējas novada pašvaldības nekustamo īpašumu pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā šādus Sējas novada pašvaldības īpašumā esošos nekustamos īpašumus:

1.1. nekustamo īpašumu "197 F" (nekustamā īpašuma kadastra Nr. 8092 003 0108) – zemes vienību (zemes vienības kadastra apzīmējums 8092 003 0076) 4,1600 ha platībā – Sējas novadā;

1.2. nekustamo īpašumu "Zemes gabals Nr. 104" (nekustamā īpašuma kadastra Nr. 8092 003 0110) – zemes vienību (zemes vienības kadastra apzīmējums 8092 003 0145) 2,2300 ha platībā – Sējas novadā;

1.3. nekustamo īpašumu "Zemes gabals Nr. 83" (nekustamā īpašuma kadastra Nr. 8092 003 0078) – zemes vienību (zemes vienības kadastra apzīmējums 8092 003 0078) 2,6800 ha platībā – Sējas novadā;

1.4. nekustamo īpašumu "Jaunnicīši" (nekustamā īpašuma kadastra Nr. 8092 003 0109) – zemes vienību (zemes vienības kadastra apzīmējums 8092 003 0037) 2,9400 ha platībā – Sējas novadā;

1.5. nekustamo īpašumu "Anšmiti" (nekustamā īpašuma kadastra Nr. 8092 003 0020) – zemes vienību (zemes vienības kadastra apzīmējums 8092 003 0020) 1,6100 ha platībā – Sējas novadā.

2. Aizsardzības ministrijai šā rīkojuma 1. punktā minētos nekustamos īpašumus:

2.1. izmantot valsts aizsardzības uzdevumu īstenošanai;

2.2. bez atlīdzības nodot Sējas novada pašvaldībai, ja tie vairs netiek izmantoti šā rīkojuma 2.1. apakšpunktā minēto uzdevumu īstenošanai.

3. Aizsardzības ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Aizsardzības ministrija nodrošina šā rīkojuma 2.1. apakšpunktā minēto uzdevumu īstenošanu;

3.2. ierakstīt atzīmi par aizliegumu atsavināt nekustamos īpašumus un apgrūtināt tos ar lietu tiesībām.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks